Ο **Γιώργος Κουμουτσάκος** (Αθήνα, 17 Σεπτεμβρίου 1961) είναι Έλληνας πολιτικός επιστήμονας, διπλωμάτης, πρώην βουλευτής του Ελληνικού Κοινοβουλίου, πρώην αναπληρωτής υπουργός και πρώην ευρωβουλευτής της Νέας Δημοκρατίας.

Βιογραφικά στοιχεία
-------------------

Ο Γιώργος Κουμουτσάκος γεννήθηκε στις 17 Σεπτεμβρίου 1961 στην Αθήνα. 

Αποφοίτησε από το Λεόντειο Λύκειο το 1979 και άρχισε τις σπουδές του στις Πολιτικές Επιστήμες, στο Πάντειο Πανεπιστήμιο Κοινωνικών και Πολιτικών Επιστημών, ενώ στη συνέχεια έκανε μεταπτυχιακές σπουδές σε θέματα Διπλωματίας στη Νομική Σχολή του Πανεπιστημίου του Στρασβούργου και Διεθνούς Πολιτικής στο Πανεπιστήμιο των Βρυξελλών.

Από το 1995 έως και το 1997 υπηρέτησε στο Γραφείο του Προέδρου της Ελληνικής Δημοκρατίας Κωστή Στεφανόπουλου. Στη συνέχεια και μέχρι το 2001, ήταν μέλος της Αντιπροσωπείας της Ελλάδος στην Ευρωπαϊκή Ένωση. Από το 2001 έως και το 2003 διετέλεσε υπεύθυνος για θέματα διμερών σχέσεων, ελληνικής μειονότητας και σχέσεων Ευρωπαϊκής Ένωσης - Αλβανίας στην Ελληνική Πρεσβεία στα Τίρανα. Από το 2003 έως το 2004 διετέλεσε Επικεφαλής του Γραφείου του Υπουργού Εξωτερικών Πέτρου Μολυβιάτη. 

Από το Μάρτιο του 2004 διατέλεσε Εκπρόσωπος του Υπουργείου των Εξωτερικών έως τις ευρωεκλογές του Ιουνίου 2009, οπότε και εκλέγεται με τη Νέα Δημοκρατία ευρωβουλευτής. Ως ευρωβουλευτής συμμετείχε στην Επιτροπή Μεταφορών και Τουρισμού και την Επιτροπή Περιβάλλοντος, Δημόσιας Υγείας και Ασφάλειας Τροφίμων.

Στις περιφερειακές εκλογές του 2014, κατήλθε ως υποψήφιος Περιφερειάρχης Αττικής με τον συνδυασμό «180 μοίρες - η Αττική αλλάζει πρόσωπο». Στον πρώτο γύρο των εκλογών συγκέντρωσε ποσοστό 14,08%, το οποίο δεν του εξασφάλισε την συμμετοχή του στον δεύτερο γύρο. Εξελέγη μέλος του Περιφερειακού Συμβουλίου Αττικής.

### Βουλή των Ελλήνων

Εξελέγη για πρώτη φορά βουλευτής Β' Αθηνών, στις βουλευτικές εκλογές της 25ης Ιανουαρίου 2015 και για δεύτερη φορά στις 20 Σεπτεμβρίου 2015.

Στις 6 Νοεμβρίου 2015, κατά τη διάρκεια συμμετοχής του σε συγκέντρωση διαμαρτυρίας της Παμποντιακής Ομοσπονδίας Ελλάδας, δέχθηκε λεκτική και σωματική επίθεση από μερικούς διαδηλωτές. Ο πρόεδρος της ομοσπονδίας καταδίκασε την ενέργεια αυτή. Η συγκέντρωση διαμαρτυρίας είχε ως σημείο αφετηρίας τις πρότερες δηλώσεις του τότε υπουργού Παιδείας, Νίκου Φίλη, στις οποίες χαρακτήρισε την γενοκτονία των Ελλήνων του Πόντου ως εθνοκάθαρση.

Στις 13 Ιανουαρίου 2016, με απόφαση του προέδρου της ΝΔ, Κυριάκου Μητσοτάκη, ανέλαβε εκπρόσωπος τύπου της Νέας Δημοκρατίας, θέση την οποία κατείχε μέχρι τον ορισμό της νέας "σκιώδους κυβέρνησης" της ΝΔ οπότε και ανέλαβε υπεύθυνος του Τομέα Κοινοβουλευτικού Έργου του Υπουργείου Εξωτερικών.

Στις εκλογές του 2019 εξελέγη βουλευτής για την εκλογική περιφέρεια Β1' Βόρειου Τομέα Αθηνών, λαμβάνοντας 34.257 ψήφους στην 4η εκλόγιμη θέση.

Στις 9 Ιουλίου διορίστηκε ως Αναπληρωτής Υπουργός Προστασίας του Πολίτη αρμόδιος για την Μεταναστευτική Πολιτική στην κυβέρνηση του Κυριάκου Μητσοτάκη. Στις 15 Ιανουαρίου 2020, τοποθετήθηκε με απόφαση του Πρωθυπουργού, ως Αναπληρωτής Υπουργός Μετανάστευσης και Ασύλου, ως επικεφαλής στο νέο Υπουργείο.

Στις εκλογές του Μαΐου 2023, επανεξελέγη βουλευτής για την εκλογική περιφέρεια Β1' Βόρειου Τομέα Αθηνών, λαμβάνοντας 26.501 ψήφους στην 8η εκλόγιμη θέση. Στις εκλογές του Ιουνίου 2023, δεν κατάφερε να επανεκλεγεί στο βουλευτικό αξίωμα, ερχόμενος ως πρώτος επιλαχών.

Παραπομπές
----------

1. ↑  Ανακτήθηκε στις 8  Ιουλίου 2019.
2. ↑  «Bίαιη επίθεση κατά Κουμουτσάκου». *Η Καθημερινή*.. Ανακτήθηκε στις 21 Νοεμβρίου 2015.
3. ↑  «Ο Γιώργος Κουμουτσάκος εκπρόσωπος Τύπου της ΝΔ». Αρχειοθετήθηκε από το πρωτότυπο στις 14 Ιουλίου 2018. Ανακτήθηκε στις 13 Ιανουαρίου 2016.
4. ↑
5. ↑  «Νέα κυβέρνηση - Γιώργος Κουμουτσάκος: Ποιος είναι ο αναπληρωτής υπουργός Μετανάστευσης». *Έθνος*. 8 Ιουλίου 2019. Ανακτήθηκε στις 5 Αυγούστου 2019.
6. ↑  «Ο Νότης Μηταράκης ορκίστηκε υπουργός Μετανάστευσης και Ασύλου - Οι πρώτες δηλώσεις». *LiFO*. 15 Ιανουαρίου 2020. Ανακτήθηκε στις 15 Ιανουαρίου 2020.
7. ↑
8. ↑  «Εκλογές 2023 - Τα ηχηρά ονόματα που έμειναν εκτός Βουλής - Κουμουτσάκος και Πιπιλή από ΝΔ - Βούτσης, Σπίρτζης, Ραγκούσης, Τσαπανίδου και Γιώργος Τσίπρας από ΣΥΡΙΖΑ». *www.parapolitika.gr*. 26 Ιουνίου 2023. Ανακτήθηκε στις 28 Ιουλίου 2023.

Εξωτερικοί σύνδεσμοι
--------------------

* Επίσημη ιστοσελίδα Γ. Κουμουτσάκου
* Επίσημη Ιστοσελίδα συνδυασμού 180ο

|  |  |  |  |  |
| --- | --- | --- | --- | --- |
| 

| π • σ • ε
Ευρωβουλευτές Ελλάδας (2009-2014) |
| --- |
|  |
| 
* Χαράλαμπος Αγγουράκης
* Κρίτων Αρσένης
* Νίκος Χουντής
* Μιχάλης Τρεμόπουλος (τον αντικατέστησε ο Νίκος Χρυσόγελος)
* Γιώργος Παπακωνσταντίνου (τον αντικατέστησε ο Σπύρος Δανέλλης)
* Σταύρος Λαμπρινίδης (τον αντικατέστησε ο Δημήτρης Δρούτσας)
* Μαριέττα Γιαννάκου
* Μαριλένα Κοππά
* Γιώργος Κουμουτσάκος
* Ρόδη Κράτσα - Τσαγκαροπούλου
* Χρυσούλα Παλιαδέλη
* Γιώργος Παπανικολάου
* Γιώργος Παπαστάμκος
* Άννυ Ποδηματά
* Κώστας Πουπάκης
* Συλβάνα Ράπτη
* Αθανάσιος Πλεύρης (τον αντικατέστησε ο Νικόλαος Σαλαβράκος)
* Θεόδωρος Σκυλακάκης
* Γιώργος Σταυρακάκης
* Γιώργος Τούσσας
* Ιωάννης Α. Τσουκαλάς
* Νίκη Τζαβέλλα
 |  |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4970151112579337180006
* GND: 1144193001

 |

 |